Κυριάκος Κατζουράκης

Ο Κυριάκος Κατζουράκης (1944, Αθήνα - 22 Οκτωβρίου 2021) ήταν ζωγράφος, σκηνογράφος και συγγραφέας. Το 1968 βραβεύτηκε με το βραβείο ζωγραφικής Παρθένη.

site: www.simatakapnou.art

 Βιογραφία 
 Τα πρώτα χρόνια 
Γεννήθηκε στην Αθήνα το 1944. Στα έξι του χρόνια έμεινε ορφανός από μητέρα και επειδή ο πατέρας του διωκόταν πολιτικά, εισήχθη σε ορφανοτροφείο.
Σπούδασε ζωγραφική στην Ανωτάτη Σχολή Καλών Τεχνών με δάσκαλο τον Γ. Μόραλη και σκηνογραφία στο εργαστήριο του Β. Βασιλειάδη. Συνέχισε τις σπουδές του στο Λονδίνο στη St Martin's School of Art και στο Croydon School of Art όπου σπούδασε χαρακτική και μεταξοτυπία. Κατά την παραμονή του στην Αγγλία μελέτησε το έργο του Θεόφιλου, του Τσαρούχη και του Κόντογλου. Από το 1972 έως το 1985 έζησε και εργάστηκε στην Αγγλία. Το 1979 αντιπροσώπευσε την Ελλάδα στη Biennale Sao Paulo και το 1980 στην 11η Biennale του Παρισιού. Η ζωγραφική του είναι ανθρωποκεντρική και συνδέει την ελληνική ιστορία με τη σύγχρονη κοινωνική πραγματικότητα. Έχει σκηνογραφική διάταξη και έντονες επιρροές από τις μορφές του Τσαρούχη και το κιαροσκούρο του Καραβάτζο. Έχει κάνει πολλές εκθέσεις ζωγραφικής, ατομικές και ομαδικές, στην Ελλάδα και στο εξωτερικό. Σύζυγος και συνοδοιπόρος στη ζωή του του ήταν η ηθοποιός Κάτια Γέρου.

 Η ασχολία με τον κινηματογράφο και το θέατρο 
Το 1968 συμμετείχε ως ηθοποιός στην βραβευμένη ταινία του Δήμου Θέου Κιέριον που αναφερόταν στη γνωστή «υπόθεση Πολκ».ΚΙΕΡΙΟΝ  στην Ταινιοθήκη της Ελλάδος  Το 1972 έκανε τα σκηνικά της ταινίας Το προξενιό της ΆνναςΤο προξενιό της Άννας  στην Ταινιοθήκη της Ελλάδος του Παντελή Βούλγαρη και σχεδίασε τα κοστούμια της θεατρικής παράστασης του έργου Μέρες του '36 του Θόδωρου Αγγελόπουλου. Το 1976 παρακολούθησε μαθήματα κινηματογράφου στο London Film School.
Από το 1986 διαμένει μόνιμα στην Ελλάδα και συνεργάστηκε με τον Γ. Λαζάνηhttp://www.theatro-technis.gr/o-antras-einai-antras/ στο θέατρο Τέχνηςhttp://www.theatro-technis.gr/nefeles/. Υπήρξε ιδρυτικό μέλος της ομάδας "Νέοι Έλληνες Ρεαλιστές" και της Ευρωπαϊκής Ένωσης Καλλιτεχνών EUROPA 24.
Το 1995 ιδρύει την "Ομάδα Τέχνης" η οποία έχει στόχο να συνδέσει τη ζωγραφική με τις άλλες τέχνες: το θέατρο, τη μουσική, τη φωτογραφία και τον κινηματογράφο.
Το 2003 κάνει την πρώτη του εικαστική ταινία, Ο δρόμος προς τη Δύσηhttp://www.provoles.gr/movie's_04-05/050408.htm, η οποία κερδίζει το Α΄κρατικό Βραβείο καλύτερου ντοκιμαντέρ καθώς και το διεθνές βραβείο κριτικών FIPRESCIhttp://www.fipresci.org/people/kyriakos-katzourakis. Η ταινία ταξιδεύει στα μεγαλύτερα φεστιβάλ, ενώ η ταινία του Γλυκιά μνήμη  (2005) συμμετείχε στο Διεθνές Φεστιβάλ του Μόντρεαλ. Τον ίδιο χρόνο εξελέγη καθηγητής στη Σχολή Καλών Τεχνών του Αριστοτέλειου Πανεπιστήμιου Θεσσαλονίκης. Απεβίωσε σε ηλικία 77 ετών στις 22 Οκτωβρίου 2021

 Βραβεία 
 (1968) βραβείο ζωγραφικής Παρθένη
Α΄ κρατικό βραβείο καλύτερου ντοκιμαντέρ και διεθνές βραβείο κριτικών FIPRESCI για την ταινία του:Ο δρόμος προς τη Δύση
Να διεκδικούμε το χώρο να ονειρευόμαστε: να στήνουμε γύρω μας εκδοχές μιας πραγματικότητας ιδανικής και δίκαιης.Κυριάκος Κατζουράκης

 Έργο 
Φιλμογραφία
 (2009) Μικρές Εξεγέρσεις (μεγάλου μήκους)
 (2005) Γλυκιά μνήμη (μεγάλου μήκους)
 (2003) Ο δρόμος προς τη Δύση (ντοκιμαντέρ)

Βιβλία
 (2013) Τάξη στο χάος. Ζωγραφική, θέατρο, κινηματογράφος. Αθήνα: Καλειδοσκόπιο. ISBN 978-960-471-055-3.
 (1996) Τέμπλο. Οίκος ενοχής, Αθήνα: Εξάντας. ISBN 960-256-275-7.

Συμμετοχή σε συλλογικούς τόμους
 (2007) Η τέχνη στην πρώτη σελίδα. 72 καλλιτέχνες δημιουργούν τα εξώφυλλα της "Athens Voice" [κείμενα και έργα]. Επιμέλεια: Αγγελική Μπιρμπίλη και Σταυρούλα Παναγιωτάκη. Αθήνα: Athens Voice. ISBN 978-960-89617-3-9.
 (2007) Τόπος: Μανιφέστο [κείμενα και έργα]. Επιμέλεια: Πέγκυ Κουνενάκη. Θεσσαλονίκη: Μακεδονικό Μουσείο Σύγχρονης Τέχνης. 

 Θεατρικές παραστάσεις 
Κατάλογος ελληνικών θεατρικών παραστάσεων στις οποίες ο Κατζουράκης εργάστηκε ως σκηνογράφος και ενδυματολόγος

 χρονική περίοδος παράσταση εταιρεία παραγωγής θέατρο Ελληνική Θεατρική Περίοδος 1988/1989 Ο γυάλινος κόσμος Δημοτικό Περιφερειακό Θέατρο Πάτρας Δημοτικό Θέατρο Πατρών Ελληνική Θεατρική Περίοδος 1988/1989 Ο άντρας είναι άντρας Θέατρο Τέχνης «Κάρολος Κουν» Θέατρο Τέχνης Κάρολος Κουν - Φρυνίχου Ελληνική Θεατρική Περίοδος 1989/1990 Οι παραθεριστές Θέατρο Τέχνης «Κάρολος Κουν» Θέατρο Τέχνης Κάρολος Κουν - Φρυνίχου Ελληνική Θεατρική Περίοδος 1992/1993 Δεσποινίς Τζούλια - Σουάνεβιτ Θέατρο Τέχνης «Κάρολος Κουν» Θέατρο Τέχνης Κάρολος Κουν - Φρυνίχου Ελληνική Θεατρική Περίοδος 1992/1993 Τρωαδίτισσες Θέατρο Τέχνης «Κάρολος Κουν» περιοδεία Ελληνική Θεατρική Περίοδος 1995/1996 Χωρίς να ξέρεις πως Θέατρο Τέχνης «Κάρολος Κουν» Θέατρο Τέχνης Κάρολος Κουν - Φρυνίχου

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

 Παραπομπές 


 Εξωτερικοί σύνδεσμοι 
http://90lepta.com/m229.html 
http://www.felioscollection.gr/artist/katzourakis-kyriakos

 Πηγές 
http://www.tovima.gr/culture/article/?aid=515501, 31/5/2013
https://www.youtube.com/watch?v=_NHDM7e4ep0,(εκπομπή Μονόγραμμα, 13/1/2015)
http://www.clproductions.gr/el/directors/katzourakis
https://web.archive.org/web/20170930003825/http://metaixmio.gr/products/197--.aspx
https://web.archive.org/web/20170108140430/http://www.ert.gr/o-kyriakos-katzourakis-sto-choris-erotisi-tis-ert2/, Αρχείο της ΕΡΤ
http://webtv.ert.gr/tag/michalis-katzourakis/http://webtv.ert.gr/tag/michalis-katzourakis/, Η εποχή των εικόνων, ΕΡΤ, web TV

Κατηγορία:Έλληνες ζωγράφοι του 21ου αιώνα
Κατηγορία:Έλληνες σκηνογράφοι
Κατηγορία:Έλληνες συγγραφείς του 20ού αιώνα
Κατηγορία:Έλληνες ζωγράφοι του 20ού αιώνα
Κατηγορία:Έλληνες συγγραφείς του 21ου αιώνα